Wadim Abdraszytow. Wadim Abdraszytow (rus. Вадим Юсупович Абдрашитов, tatar. Вадим Йосыф улы Габдерәшитов, "Vadim Yosıf uğlı Ğabderəşitov"; ur. 19 styczńa 1945 we Charkowie — 12 lutygo 2023) — ruski filmowy reżysyr tatarskigo pochodzyńo, pedagog, wyucził śe na inżyńera chemije, a ńyskorzi zostoł reżyserem.
Czynsto wspůłpracowoł ze pisorzym a scenarzistům Aleksandrym Mindadze. Tworził dramaty o społecznych a uobyczajowych tyjmach. Zdoboł moc nadgrůd we Rusyji i za granicům.
Jego żůnům jest Natella Toidze. Majům dwoje bajtli (Oleg i Nana).